open-index/open-wikipedia-markdown huggingface dataset:
Ουίγκμουντ της Μερκίας

Ο **Ουίγκμουντ της Μερκίας** (*Wigmund*, πέθανε το 840) βασιλιάς της Μερκίας (839 - 840) ήταν γιος και διάδοχος του Ουίγκλαφ της Μερκίας, πολλοί ιστορικοί πιστεύουν ότι πέθανε πριν από τον πατέρα του αφού δεν είναι τίποτα βέβαιο πέρα από μια σύντομη συμβασιλεία μαζί του. Είναι ο πατέρας του Ουίγκσταν ο οποίος παραιτήθηκε την ίδια χρονιά (840) υπέρ του θείου του Μπέορθγουλφ της Μερκίας για να εισέλθει σε μοναστήρι και βρήκε αργότερα μαρτυρικό θάνατο από τον γιο του Μπέορθγουλφ Μπέορτφριθ (849). Ο Ουίγκμουντ παντρεύτηκε την Έλφλιντ της Μερκίας κόρη του Κέολγουλφ Α΄ της Μερκίας γι'αυτό πολλοί πιστεύουν ότι ο Κέολγουλφ Β΄ της Μερκίας τελευταίος εκπρόσωπος της Δυναστείας *"C"* είναι απόγονος του Ουίγκμουντ.

## Παραπομπές


## Εξωτερικοί σύνδεσμοι
* 
*Ουίγκμουντ

Κατηγορία:Βασιλείς της Μερκίας
Μπέρναρντ Γκέτσκε

Ο **Μπέρναρντ Γκέτσκε** (γερμανικά: *Bernhard Goetzke*, 5 Ιουνίου 1884 - 7 Οκτωβρίου 1964) ήταν Γερμανός ηθοποιός του βωβού και του ομιλόντα κινηματογράφου. Μεταξύ της δεκαετίας του 1910 και αυτής του 1960, εμφανίστηκε σε 130 ταινίες. Μερικές από τις πιο γνωστές ταινίες που συμμετείχε ήταν το *Dr. Mabuse der Spieler* (1922), το *[[Οι Νιμπελούνγκεν]]* (1924), το *[[The Mountain Eagle]]* (1927), το *Dreyfus* (1930), το *Alraune* (1930), το *1914* (1931) και  το *Die schwedische Nachtigall* (1941). Απεβίωσε στο Γκντανσκ (τότε μέρος της Γερμανίας, σήμερα της Πολωνίας).

## Εξωτερικοί σύνδεσμοι
*

Κατηγορία:Γερμανοί ηθοποιοί βωβών ταινιών
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί θεάτρου
Κατηγορία:Άνθρωποι από τη Δυτική Πρωσία
Μητροπολίτης Κορέας Αμβρόσιος

Ο **Μητροπολίτης Αμβρόσιος** (κατά κόσμον **Αριστοτέλης Ζωγράφος**, Αίγινα, 15 Μαΐου 1960) είναι ο Ελληνορθόδοξος Μητροπολίτης Κορέας.

## Βιογραφικά στοιχεία
Γεννήθηκε στην Αίγινα στις 15 Μαρτίου 1960, όπου και ολοκλήρωσε τις εγκύκλιες σπουδές του. Το 1983 έλαβε το πτυχίο της Θεολογικής Σχολής του Πανεπιστημίου Αθηνών. Διάκονος χειροτονήθηκε το 1985 και Πρεσβύτερος το 1991.

Ως κληρικός υπηρέτησε στην Ιερά Μητρόπολη Νικαίας (υπεύθυνος Γραφείου Νεότητος και του ιδιαιτέρου Γραφείου του Μητροπολίτου Νικαίας Γεωργίου Παυλίδου) και στην Ιερά Μητρόπολη Μονεμβασίας και Σπάρτης. Κατά τα έτη 1988-1989 εργάσθηκε στην περιώνυμο βιβλιοθήκη και πινακοθήκη της Ιεράς Μονής του Θεοβαδίστου Όρους Σινά. Το διάστημα 1991-1993 με υποτροφία της Ιεράς Αρχιεπισκοπής Αμερικής μετεκπαιδεύθηκε στην Θεολογική Σχολή του Τιμίου Σταυρού Βοστώνης, Η.Π.Α., από όπου έλαβε το δίπλωμα Th.M. (Πατρολογίας) και κατά τα έτη 1993-1996, με υποτροφία της Θεολογικής Σχολής του Princeton (PTS), παρακολούθησε μεταπτυχιακές σπουδές στην εν λόγω Σχολή και στο Princeton University, και έλαβε το δίπλωμα Th.M. (Εκκλησιαστικής Ιστορίας και Ιστορίας Τέχνης), εργαζόμενος παραλλήλως για την συγγραφή της διδακτορικής διατριβής του.

Κατά τα έτη των μεταπτυχιακών σπουδών του στην Αμερική (1991-1996), υπηρέτησε αφενός ως περιοδεύων ιεροκήρυκας στις ελληνορθόδοξες Κοινότητες της περιοχής New England, απεσταλμένος της Ιεράς Μητροπόλεως Βοστώνης, αφετέρου ως εφημέριος στις Ελληνορθόδοξες Κοινότητες Αγίας Βαρβάρας και Αγίας Τριάδος. Στις 21 Δεκεμβρίου 1998 αναγορεύθηκε αριστούχος Διδάκτωρ της Θεολογικής Σχολής του Πανεπιστημίου Αθηνών και στις 23 Δεκεμβρίου του ιδίου έτους μετέβη στην Κορέα για να εργαστεί ιεραποστολικώς στην τοπική Ορθόδοξο Εκκλησία, στην οποία υπηρέτησε ως ιερατικός προϊστάμενος του Καθεδρικού Ιερού Ναού Αγίου Νικολάου Σεούλ και ως Πρωτοσύγκελλος της νεοϊδρυθείσης Ιεράς Μητροπόλεως Κορέας.

Στις 21 Δεκεμβρίου 2005, εξελέγη από την Αγία και Ιερά Σύνοδο του Οικουμενικού Πατριαρχείου Βοηθός παρά τω Μητροπολίτη Κορέας Επίσκοπος, με τον τίτλον της πάλαι ποτέ διαλαμψάσης Επισκοπής Ζήλων και στις 28 Μαΐου 2008 Μητροπολίτης Κορέας.

Παραλλήλως προς την εκκλησιαστική διακονία του στη Ιερά Μητρόπολη Κορέας υπηρετεί και ως Καθηγητής στο νεοσύστατο Τμήμα Ελληνικών και Βαλκανικών Σπουδών του Πανεπιστημίου HUFS. Το 2016 ήταν μέλος της αντιπροσωπείας του Οικουμενικού Πατριαρχείου στην Πανορθόδοξη Σύνοδο της Κρήτης.

## Παραπομπές


Αμβροσιος
Κατηγορία:Έλληνες ιεράρχες
Κατηγορία:Ανατολικός Ορθόδοξος κλήρος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Έλφλιντ της Μερκίας (Β΄)

Η **Έλφλιντ της Μερκίας** (*Ælfflæd*, πέθανε μετά το 840), βασίλισσα της Μερκίας (840) ήταν κόρη του Κέολγουλφ Α΄ της Μερκίας και παντρεύτηκε τον Ουίγκμουντ της Μερκίας γιο του Ουίγκλαφ της Μερκίας. Ο γιος τους Ουίγκσταν διαδέχθηκε στον θρόνο της Μερκίας τον παππού του με κηδεμόνα και αντιβασίλισσα την ίδια την Έλφλιντ αλλά παραιτήθηκε την ίδια χρονιά με διάδοχο τον Μπέορθγουλφ της Μερκίας προκειμένου να αποσυρθεί σε μοναστήρι. Η Έλφλιντ της Μερκίας πολλές φορές συγχέεται επειδή το ίδιο νόμισμα με την αρχαιότερη πριγκίπισσα της Μερκίας από τον Οίκο του Ικέλ Έλφλιντ της Μερκίας, κόρη του Όφα της Μερκίας. 

## Παραπομπές
 		


## Πηγές

*Ashley, Mike. The Mammoth Book of British Kings and Queens (1999)

Κατηγορία:Βασιλείς της Μερκίας
Φρειδερίκος Φραγκίσκος Β΄ του Μεκλεμβούργου-Σβερίν

Ο **Φρειδερίκος Φραγκίσκος Β΄** (γερμ. *Friedrich Franz ΙΙ*, 28 Φεβρουαρίου 1823 - 15 Απριλίου 1883) του Οίκου του Μεκλεμβούργου ήταν μέγας δούκας του Μεκλεμβούργου-Σβερίν (1842-1883).

## Βιογραφία
Ήταν το πρώτο παιδί και ο πρωτότοκος γιος του Παύλου Φρειδερίκου του Μεκλεμβούργου-Σβερίν και της Αλεξανδρίνης των Χοεντσόλλερν, κόρης του Φρειδερίκου Γουλιέλμου Γ΄ της Πρωσίας.

Γεννήθηκε στο Ανάκτορο Λούντβιχσλουστ. Το 1837 απεβίωσε ο προπάππος του και έγινε διάδοχος του Μεκλεμβούργου-Σβερίν. Εκπαιδεύτηκε ιδιωτικά ως το 1838, μετά παρακολούθησε το Ινστιτούτο Μπλόχμανν στη Δρέσδη και έπειτα το Πανεπιστήμιο της Βόννης. Το 1842 απεβίωσε ο πατέρας του και έγινε μέγας δούκας του Μεκλεμβούργου-Σβερίν.

Υπηρέτησε στο Γενικό Επιτελείο του στρατάρχη Φρήντριχ, Κόμη του Βράνγκελ, κατά το Δεύτερο Πόλεμο του Σλέσβιχ. Στον Αυστροπρωσικό Πόλεμο διοίκησε τις δυνάμεις, που κατέλαβαν τη Λειψία και πολιόρκησαν τη Νυρεμβέργη. Επίσης, έλαβε μέρος στον Γαλλοπρωσικό Πόλεμο, κατά τη διάρκεια, του οποίου έγινε διοικητής της Ρενς και διοίκησε τις γερμανικές δυνάμεις που πολιόρκησαν την Τουλ. Κατά την πολιορκία του Παρισιού υπεραμύνθηκε τις πρωσικές δυνάμεις από την επίθεση του Στρατού του Λίγηρα. Νίκησε τους Γάλλους στις μάχες του Μπων-Λα Ρολάνντ και Μπωζενσύ. 

Ήταν εξάδελφος του Φρειδερίκου Γ΄ της Γερμανίας, που τον έκανε στρατηγό του και του Αλεξάνδρου Γ΄ της Ρωσίας, που τον έκανε στρατάρχη. Το 1883 απεβίωσε στο Σβερίν και τον διαδέχθηκε ο πρωτότοκος γιος του, Φρειδερίκος Φραγκίσκος Γ΄.

## Οικογένεια
Νυμφεύτηκε πρώτα το 1849 την Αυγούστα των Ρόις, κόρη του Ερρίκου ΞΓ΄ του Κέστριτς, και είχε έξι τέκνα:
* Φρειδερίκος Φραγκίσκος Γ΄ (1851 - 1897), Μέγας Δούκας του Μεκλεμβούργου-Σβερίν.
* Παύλος Φρειδερίκος (1852 - 1923), Πρίγκιπας του Μεκλεμβούργου-Σβερίν.
* Μαρία (μετέπειτα ''Μαρία Πάβλοβνα'') (1854 - 1920), παντρεύτηκε το Βλαδίμηρο Αλεξάνδροβιτς της Ρωσίας.
* *Νικόλαος* Αλέξανδρος Φρειδερίκος Ερρίκος (1855 - 1856).
* Ιωάννης Αλβέρτος (1857 - 1920), κυβερνήτης του Δουκάτου του Μπράουνσβαϊγκ.
* *Αλέξανδρος* Θεόδωρος Γεώργιος Φρειδερίκος (13 Αυγούστου 1859), θνησιγενής.

Το 1862 απεβίωσε η Αυγούστα και ο Φρειδερίκος Φραγκίσκος Β΄ έκανε δεύτερο γάμο το 1864 με την Άννα, κόρη του Καρόλου της Έσσης(-Ντάρμστατ) και παρά τω Ρήνω, και είχε ένα τέκνο:
* *Άννα* Ελισάβετ Αυγούστα Αλεξανδρινή (1865 - 1882).

Το 1865 απεβίωσε η Άννα και έκανε τρίτο γάμο το 1868 με τη Μαρία, κόρη του Αδόλφου του Σβάρτσμπουργκ-Ρούντολστατ, και είχε τέσσερα τέκνα:
* Ελισάβετ Αλεξανδρινή (1869 - 1955), παντρεύτηκε το Φρειδερίκο Αύγουστο Β΄ του Ολδεμβούργου.
* *Φρειδερίκος Γουλιέλμος* Αδόλφος Γκύντερ (1871 - 1897).
* Αδόλφος Φρειδερίκος (1873 - 1969), Πρίγκιπας του Μεκλεμβούργου-Σβερίν.
* Ερρίκος (1876 - 1934), Πρίγκιπας του Μεκλεμβούργου-Σβερίν. Κόρη του ήταν η:
** Ιουλιανή (1909 - 2004), Βασίλισσα της Ολλανδίας.

## Πρόγονοι




## Αναφορά σε Πηγές


Κατηγορία:Οίκος του Μεκλεμβούργου
Φρειδερίκος Φραγκίσκος Γ΄ του Μεκλεμβούργου-Σβερίν

Ο **Φρειδερίκος Φραγκίσκος Γ΄** (γερμ. *Friedrich Franz III*, 19 Μαρτίου 1851 - 10 Απριλίου 1897) του Οίκου του Μεκλεμβούργου ήταν μέγας δούκας του Μεκλεμβούργου-Σβερίν (1883-1897).

## Βιογραφία
Ο *Φρειδερίκος Φραγκίσκος Παύλος Νικόλαος Ερνέστος Ερρίκος* γεννήθηκε στο Ανάκτορο Λούντβιχσλουστ και ήταν το πρώτο παιδί και ο πρωτότοκος γιος του Φρειδερίκου Φραγκίσκου Β΄ του Μεκλεμβούργου-Σβερίν και της Αυγούστας, κόρης του Ερρίκου ΞΓ΄ του Ρόυς-Κέστριτς.

Το 1883 διαδέχθηκε τον πατέρα του. Υπέφερε από νέος από άσθμα και σοβαρές αναπνευστικές δυσκολίες. Δεν μπορούσε να ζήσει στη βόρεια Ευρώπη, έτσι εγκαταστάθηκε στις ακτές της Μεσογείου. Η ομοφυλοφιλία του ήταν ένα κοινό μυστικό.

Το 1897 απεβίωσε στις Κάννες σε ηλικία 46 ετών. Αρχικά, αναφέρθηκε ότι αυτοκτόνησε πέφτοντας από γέφυρα· η επίσημη αναφορά ήταν ότι στον κήπο του αντιμετώπισε δυσκολίες στην αναπνοή, παραπάτησε και έπεσε από έναν τοίχο. Τον διαδέχθηκε ο μόνος γιος του, Φρειδερίκος Φραγκίσκος Δ΄.

## Οικογένεια
Νυμφεύτηκε την Αναστασία Μιχαήλοβνα, κόρη του Μιχαήλ Νικολάγιεβιτς της Ρωσίας. Η Αναστασία ήταν εξαδέλφη της Όλγας, συζύγου του Γεωργίου Α΄ της Ελλάδας. Είχε τρία τέκνα:
* Αλεξανδρινή (1879 - 1952), παντρεύτηκε το Χριστιανό Ι΄ της Δανίας.
** Φρειδερίκος Θ΄ της Δανίας.
*** Άννα Μαρία της Ελλάδας.
* Φρειδερίκος Φραγκίσκος Δ΄ (1882 - 1945), Μέγας Δούκας του Μεκλεμβούργου-Σβερίν.
* Καικιλία (1886 - 1954), παντρεύτηκε το Γουλιέλμο, Διάδοχο της Γερμανίας.

## Πρόγονοι

## Αναφορές στη Λογοτεχνία
* Bernd-Ulrich Hergemöller, Mann für Mann, pages 253
* Hans von Tresckow, Von Fürsten und anderen Sterblichen, Erinnerungen eines Kriminalkommisars, 1922, Berlin, page 89

## Πρόγονοι



## Αναφορές σε Πηγές


Κατηγορία:Οίκος του Μεκλεμβούργου
Κατηγορία:ΛΟΑΤ Χριστιανοί
Παύλος Φρειδερίκος του Μεκλεμβούργου-Σβερίν

Ο **Παύλος Φρειδερίκος** (γερμ. *Paul Friedrich*, 15 Σεπτεμβρίου 1800 - 7 Μαρτίου 1842) του Οίκου του Μεκλεμβούργου ήταν μέγας δούκας του Μεκλεμβούργου-Σβερίν (1837-1842).

## Βιογραφία
Ήταν το πρώτο παιδί και ο μοναχογιός του Φρειδερίκου Λουδοβίκου του Μεκλεμβούργου-Σβερίν και της Μεγάλης Δούκισσας Ελένης Πάβλοβνας, κόρης του Παύλου της Ρωσίας.

Γεννήθηκε στο Λούντβιχλουστ και σπούδασε στη Γενεύη, στην Ιένα και στο Ρόστοκ. Το 1819 απεβίωσε ο πατέρας του και έγινε διάδοχος του Μεκλεμβούργου-Σβερίν· το 1837 απεβίωσε ο πάππος του, Φρειδερίκος Φραγκίσκος Α΄, και έγινε μέγας δούκας του Μεκλεμβούργου-Σβερίν. Κατά τη διακυβέρνησή του βελτίωσε την υποδομή και το νομικό σύστημα και μετακίνησε την έδρα της κυβέρνησης από τον Λούντβιχσλουστ στο Σβερίν. 

Ενδιαφέρθηκε ευρέως για στρατιωτικά θέματα και δαπάνησε τον περισσότερο χρόνο του εκπαιδεύοντας τους στρατιώτες του. Όταν έγινε μεσήλικας, υιοθέτησε έναν πιο απολαυστικό τρόπο ζωής και προτιμούσε μόνο τη συντροφιά της ερωμένης του. Το 1842, καθώς έσπευσε σε μία πυρκαγιά στην πρωτεύουσα, κρυολόγησε και απεβίωσε στο Σβερίν σε ηλικία 42 ετών.

## Οικογένεια

Νυμφεύτηκε το 1822 την Αλεξανδρινή των Χοεντσόλλερν, κόρη του Φρειδερίκου Γουλιέλμου Γ΄ της Πρωσίας, και είχε τέκνα:
* Φρειδερίκος Φραγκίσκος Β΄ (1823 - 1883), Μεγάλος Δούκας του Μεκλεμβούργου-Σβερίν.
* Λουίζα (1824 - 1859), παντρεύτηκε τον Ούγο του Βίνντις-Γκρετς.
* Γουλιέλμος (1827 - 1879), Δούκας του Μεκλεμβούργου-Σβερίν.
Από την ερωμένη του, κόμισσα Καταρίνα φον Χάουκε, αδελφή της Γιούλια φον Χάουκε (συζύγου του Αλεξάνδρου της Έσσης & παρά τω Ρήνω) είχε τέκνα:
* (νόθη) Καταρίνα (1830 - 1834).
* (νόθος) Πάουλ Φρήντριχ (1832 - 1903).
* (νόθος) Αλεξάντερ (1830 - 1830).
* (νόθη) Ελένε Καταρίνα (1835 - 1915).

## Πρόγονοι

## Αναφορές σε πηγές


Κατηγορία:Οίκος του Μεκλεμβούργου
Εκείνος κι εκείνος

Το όνομα **Εκείνος κι εκείνος** μπορεί να αναφέρεται σε κάποιο από τα παρακάτω.

* ''Εκείνος κι εκείνος'' (σειρά)
* Εκείνος & Εκείνος (συγκρότημα)
Φύλακας Ροδόπης

Ο **Φύλακας** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 46 μέτρα.

## Γεωγραφικά - ιστορικά στοιχεία
Ο Φύλακας βρίσκεται στην πεδιάδα της Κομοτηνής σε απόσταση περίπου 10 χιλιόμετρα ΝΑ. από το κέντρο της πόλης, δίπλα στον κόμβο Βιομηχανικής Περιοχής (ΒΙ.ΠΕ.) Κομοτηνής της  Εγνατίας Οδού. Το χωριό είναι κτισμένο ανάμεσα στην Καλλιθέα (ΝΔ.), το Ίσαλο (Δ.), το Θρυλόριο (Β.) και τη ΒΙ.ΠΕ Κομοτηνής (ΒΑ.) ενώ ανατολικά και νότια περνάει ο χείμαρρος Φαγωμένο που μετά από λίγο καταλήγει στον ποταμό Φιλιουρή (αρχαίος Λίσσος). 

Την περίοδο της τουρκοκρατίας ονομαζόταν *Σεϊμέν* και μετά την απελευθέρωση της Θράκης αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Αμαράντων. Σύμφωνα με το σχέδιο Καλλικράτης, μαζί με το Θρυλόριο και τον Ροδίτη αποτελούν την τοπική κοινότητα Θρυλορίου που υπάγεται στην δημοτική ενότητα Κομοτηνής του δήμου Κομοτηνής και σύμφωνα με την απογραφή 2021 έχει πληθυσμό 284 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Μητροπολίτης Πισιδίας Σωτήριος

Ο **Μητροπολίτης Πισιδίας Σωτήριος** (κατά κόσμον *Τράμπας*, Άρτα, 17 Ιουλίου 1929 - Σεούλ, 10 Ιουνίου 2022) ήταν Έλληνας ιεραπόστολος και ιεράρχης του Οικουμενικού Πατριαρχείου, ο οποίος διετέλεσε Μητροπολίτης Πισιδίας από το 2008 έως το 2022.

Έχοντας εργαστεί για δεκαετίες στην ορθόδοξη ιεραποστολή στην περιοχή της Κορέας, υπήρξε ο πρώτος μητροπολίτης της από το 2004 έως το 2008, ενώ προηγουμένως υπηρέτησε ως ο επίσκοπος της υπό την Ιερά Μητρόπολη Νέας Ζηλανδίας.  

## Βιογραφικά στοιχεία
Γεννήθηκε στην Άρτα το 1929. Φοίτησε στην Θεολογική Σχολή του Πανεπιστημίου Αθηνών, από την οποία αποφοίτησε το 1951. 

Χειροτονήθηκε διάκονος το 1956. Υπηρέτησε ως ιεροκήρυκας στην Ιερά Μητροπόλη Μηθύμνης. Το 1960 χειροτονήθηκε πρεσβύτερος και έλαβε και το οφίκκιο του αρχιμανδρίτη. Κατά τα έτη 1965-1968 υπηρέτησε ως στρατιωτικός ιεροκήρυκας. Στη συνέχεια διορίστηκε Πρωτοσύγκελλος της Αρχιεπισκοπής Αθηνών, μέχρι τον Δεκέμβριο του 1973. Τον Νοέμβριο του 1975 διορίσθηκε (με απόσπαση) ιερατικός προϊστάμενος του Ιερού Ναού Αγίου Νικολάου Σεούλ, και Γενικός Αρχιερατικός Επίτροπος Άπω Ανατολής. Εργάστηκε για την αναδιοργάνωση της εκεί ορθόδοξης ιεραποστολής και της ορθόδοξης κοινότητας και μερίμνησε για την επέκταση της ορθόδοξης ιεραποστολής και σε άλλες περιοχές της Νότιας Κορέας.

Το 1982 διορίσθηκε διευθυντής του Θεολογικού Σεμιναρίου «Άγιος Νικόλαος» Σεούλ και το 1986 πρόεδρος του Ιεραποστολικού Οργανισμού (που συστήθηκε από το Οικουμενικό Πατριαρχείο) και το οποίο αναγνωρίστηκε από τις κορεατικές αρχές με την επωνυμία Orthodox Eastern Mission. Το 1993 εξελέγη από την Αγία και Ιερά Σύνοδο του Οικουμενικού Πατριαρχείου βοηθός επίσκοπος του Μητροπολίτη Νέας Ζηλανδίας, υπό τον τίτλο της πάλαι ποτέ διαλαμψάσης Επισκοπής Ζήλων. Το 1995 διορίσθηκε προϊστάμενος νεοσύστατου ιεραποστολικού ιδρύματος στην Εξαρχία του Οικουμενικού Πατριαρχείου.

Το 1999 ανακηρύχθηκε επίτιμος δημότης Σεούλ για την 25ετή υπηρεσία του στην Κορέα, και το 2000 επίτιμος δημότης Παπάγου Αθηνών. Έχει λάβει το «βραβείο Ιερέως του Ιδρύματος Γεώργη και Κατίγκω Λαιμού» και έχει βραβευθεί επίσης από την Ακαδημία Αθηνών. Στις 20 Απριλίου 2004 εξελέγη πρώτος Μητροπολίτης της νεοσύστατης Μητροπόλεως Κορέας.

Στις 27 Μαΐου 2008, μετά από οικειοθελή παραίτηση, η Αγία και Ιερά Σύνοδος τον μετέθεσε στην Ιερά Μητρόπολη Πισιδίας, την οποία και επανσύστασε με τέσσερεις ενορίες και λιγοστούς πιστούς. 

Απεβίωσε στη Σεούλ της Νότιας Κορέας στις 10 Ιουνίου 2022.

## Παραπομπές


Σωτήριος
Σωτήριος
Κατηγορία:Έλληνες ιεράρχες
Κατηγορία:Ανατολικός Ορθόδοξος κλήρος
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ενεργός ταχύτητα

Η **ενεργός ταχύτητα** είναι το μέτρο της ταχύτητας των σωματιδίων σε ένα αέριο, το οποίο είναι πιο βολικό για την επίλυση προβλημάτων στην κινητική θεωρία των αερίων. Ορίζεται ως η τετραγωνική ρίζα του μέσου τετραγώνου της ταχύτητας των μορίων ενός αερίου. Δίνεται από τον τύπο:
:v_\text{εν} = \sqrt 
όπου *v*εν είναι η ενεργός ταχύτητα σε μέτρα ανά δευτερόλεπτο, *M<sub>r</sub>* είναι η γραμμομοριακή μάζα του αερίου σε χιλιόγραμμα ανά mole, *R* είναι η Παγκόσμια Σταθερά των Αερίων και *Τ* είναι η θερμοκρασία σε βαθμούς Κέλβιν.

## Αναφορές


Κατηγορία:Αέρια
Λεοπόλδος Α΄ της Βάδης

Ο **Λεοπόλδος** (γερμ. *Leopold von Baden*, 29 Αυγούστου 1790 - 24 Απριλίου 1852) από τον Οίκο του Τσέρινγκεν ήταν μέγας δούκας της Βάδης (1830 - 1852).

## Βιογραφία
Ο *Κάρολος Λεοπόλδος Φρειδερίκος* ήταν το πρώτο παιδί και ο πρώτος γιος του Καρόλου Φρειδερίκου της Βάδης και της Λουίζας Καρολίνας του Χόχμπεργκ, κόρης του Λούντβιχ Χάινριχ Φίλιπ Γκάγιερ, Βαρόνου φον Γκάγιερσμπεργκ, αντισυνταγματάρχη. Είχε αδέλφια και από τον προηγούμενο γάμο του πατέρα του με την Καρολίνα Λουίζα της Έσσης-Ντάρμστατ.

Το 1801 απεβίωσε ο πρωτότοκος γιος του πατέρα του, Κάρολος Λουδοβίκος, και το 1811 και ο ίδιος ο Κάρολος Φρειδερίκος. Τον διαδέχθηκε ο γιος του Καρόλου Λουδοβίκου, Κάρολος, που δεν είχε άρρενες απογόνους. Το 1817 απεβίωσε ο δευτερότοκος γιος του Καρόλου Φρειδερίκου, Φρειδερίκος, και το επόμενο έτος ο Κάρολος, έτσι τον διαδέχθηκε ο τριτότοκος γιος, Λουδοβίκος Α΄, που ήταν άγαμος. Έτσι το 1830 τον διαδέχθηκε ο Λεοπόλδος.

Το 1852 απεβίωσε στην Καρλσρούη και τον διαδέχθηκαν οι δύο μεγαλύτεροι γιοί του, πρώτα ο Λουδοβίκος Β΄ και μετά ο Φρειδερίκος Α΄.

## Οικογένεια
Νυμφεύτηκε το 1819 τη Σοφία των Σλέσβιχ-Χόλσταϊν-Γκόττορπ, κόρη του Γουσταύου Δ΄ Αδόλφου της Σουηδίας, και είχε οκτώ τέκνα:
* Αλεξανδρινή (1820 - 1904), παντρεύτηκε τον Ερνέστο Β΄ της Σαξονίας-Κοβούργου & Γκότα.
* Λουδοβίκος (26 Οκτωβρίου - 16 Νοεμβρίου 1822).
* Λουδοβίκος Β΄ (1824 - 1858), Μέγας Δούκας της Βάδης.
* Φρειδερίκος Α΄ (1826 - 1907), Μέγας Δούκας της Βάδης.
* Γουλιέλμος (1829 - 1897), Πρίγκιπας της Βάδης.
* *Κάρολος* Φρειδερίκος Γουσταύος Γουλιέλμος Μαξιμιλιανός (1832 - 1906), παντρεύτηκε μοργανατικά τη Ροζαλί φον Μπόιστ (μετέπειτα *[[Κόμης|Κόμισσα]] φον Ρέινα*).
* Μαρία (1834 - 1899), παντρεύτηκε τον Ερνέστο Λεοπόλδο του Λάινινγκεν.
* Καικιλία (''Όλγα Φεοντόροβνα'') (1839 - 1891), παντρεύτηκε τον Μιχαήλ Νικολάγιεβιτς της Ρωσίας.

## Πρόγονοι

## Πηγές
* Schulze, Hermann. *Die Hausgesetze der regierenden deutschen Fürstenhäuser, vol. 1*. Jena, 1862, pages 165-69.
* Huberty, Michel; Giraud, Alain; Magdelaine, F.; B. (1991). *L'Allemagne Dynastique, Tome VI*. France: Laballery. pp. 108, 113–114, 120–121, 141–142. ISBN 2-901138-06-3.
* *Le livre d'or de l'ordre de Léopold et de la croix de fer, Volume 1* /Ferdinand Veldekens
## Παραπομπές


Κατηγορία:Οίκος του Τσέρινγκεν
Κωνσταντίνος Δρακάτος

Ο **Κωνσταντίνος Δρακάτος** (1928 - 4 Δεκεμβρίου 2013) ήταν Έλληνας ακαδημαϊκός. Ήταν καθηγητής της Στατιστικής στο Πανεπιστήμιο των Αθηνών και υπηρέτησε μεταξύ άλλων ως αντιπρόεδρος και πρόεδρος της Ακαδημίας. Δίδαξε ως καθηγητής της Στατιστικής στο Τμήμα Οικονομικών Επιστημών του Πανεπιστημίου Aθηνών από το 1969 ως το 1996. Δημοσίευσε πλήθος άρθρων σε επιστημονικά περιοδικά και συνέγραψε αρκετά βιβλία.

## Βιογραφικά στοιχεία
Γεννήθηκε στην Ιθάκη το 1928 και σπούδασε οικονομικές επιστήμες στην Αθήνα. Ήταν διδάκτορας της Oικονομικής Στατιστικής στο London School of Economics. Από το 1969 και σχεδόν επί 3 δεκαετίες δίδαξε στο τμήμα Οικονομικών Επιστημών του ΕΚΠΑ.

Εργάστηκε επί μακρόν στην Τράπεζα της Ελλάδος, ως το 1976.

Μεταξύ άλλων ήταν κοσμήτωρ της Νομικής Σχολής (1978-79), πρόεδρος του Δ.Σ. του ΚΕΠΕ (1990-93) και διοικητής της ΕΤΒΑ (1989-91). Εξελέγη τακτικό μέλος της Ακαδημίας Αθηνών το 1998 και αντιπρόεδρός της για το 2007.

Το 1963 του απονεμήθηκε το βραβείο Bowley.

Το 2008 για ένα έτος ανέλαβε την προεδρία του ιδρύματος. Από το 2009 και ως τον θάνατό του, ήταν πρόεδρος της Επιτροπής Μελέτης των Επιπτώσεων της Κλιματικής Αλλαγής στην Τράπεζα της Ελλάδος.

Πέθανε στην Αθήνα το 2013 και κηδεύτηκε από τον ιερό ναό Αγίου Τρύφωνος στην Κηφισιά, δύο ημέρες αργότερα.

## Βιβλία του
(σε όλα τόπος έκδοσης: Αθήνα, εκδόσεις Παπαζήση)
*"Συναρτήσεις παραγωγής της ελληνικής βιομηχανίας" (1964)
*"Eλληνικές οικονομικές στατιστικές" (1982)
*"Στατιστική" (1984)
*"H ελληνική οικονομία σε κρίση" (1988)
*"Δυσχέρειες εξόδου της ελληνικής οικονομίας από την κρίση" (1992)
*"Περιγραφική οικονομική στατιστική" (1993)
*"H ελληνική οικονομία προς σταθεροποίηση" (1996)
*"O μεγάλος κύκλος της ελληνικής οικονομίας 1945-1995" (1997)
*"Προβλήματα συγκλίσεως" (2000)
*"Ο στόχος της αναδιαρθρώσεως" (2004)
*"Το πρόβλημα της ανταγωνιστικότητας" (2009)

### Συμμετοχή σε συλλογικά έργα
*"Μέθοδοι και προβλήματα προγραμματισμού", Εκδόσεις Παπαζήση (1981)
*"Ο Κωνσταντίνος Καραμανλής στον εικοστό αιώνα", Ίδρυμα Κωνσταντίνος Γ. Καραμανλής (2008)

## Εξωτερικοί σύνδεσμοι
* Σελίδα στη ΒιβλιοΝετ.

## Παραπομπές


Κατηγορία:Μέλη της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Πρόεδροι της Ακαδημίας Αθηνών
Μακεδόνες

Ο όρος **Μακεδόνες** μπορεί να αναφέρεται στους εξής:

* Αρχαίοι Μακεδόνες
* Μακεδόνες (Έλληνες)
* Βούλγαροι Μακεδόνες
* Σλαβομακεδόνες
* Μακεδόνες αυτοκράτορες της Βυζαντινής Αυτοκρατορίας
Σούζι Άτγουντ

Η **Σούζι Άτγουντ** (*Susanne Jean Atwood*, 5 Ιουνίου 1953) είναι Αμερικανίδα πρώην κολυμβήτρια, δύο φορές ολυμπιονίκης και πρώην κάτοχος παγκοσμίου ρεκόρ σε δύο αθλήματα. 

Έκανε παγκόσμιο ρεκόρ στα 200 μ. ύπτιο στις 14 Αυγούστου 1969, στο Λούισβιλ, με χρόνο 2.21.5.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κολυμβητές
Καραϊναγκάρ

Το **Καραϊναγκάρ **(ταμιλικά: காரை நகர்) (προφέρεται Κααράι-Ναγκάρ) βρίσκεται 20 χιλιόμετρα από την Τζάφνα της Σρι Λάνκα, στο νησί Καραϊτίβου. Στα ταμιλικά, σημαίνει τόπος με άφθονα δέντρα Κααράι. 

Το νησί Καραϊναγκάρ έχει έκταση περίπου 26 τ.χλμ. και από το νησί υπήρχαν περίπου 20.000 ψηφοφόροι στις εκλογές του 1977. Ο σημερινός πληθυσμός του ανέρχεται σε 11,000. Το 30% της γης του νησιού μπορεί να χρησιμοποιηθεί για την καλλιέργεια ρυζιού. 

## Δείτε επίσης
* Παραλία Κασουαρίνα
* Νήσος Καραϊτίβου

Κατηγορία:Γεωγραφία της Σρι Λάνκα
Χουάν Κάρλος Φερρέρο

Ο **Χουάν Κάρλος Φερρέρο** (*[[λατινικό αλφάβητο]] : Juan Carlos Ferrero Donat*), γεννημένος στις  12 Φεβρουαρίου 1980, είναι πρώην Ισπανός πρωταθλητής της αντισφαίρισης. Ήταν Νο 1 στον κόσμο για 8 εβδομάδες το 2003. 

Κέρδισε το απλό του Ρολλάν Γκαρός το 2003, ενώ ήταν φιναλίστ το 2002 χάνοντας από τον Άλμπερτ Κόστα. Επίσης ήταν φιναλίστ στο Αμερικανικό όπεν το 2003 χάνοντας από τον Άντι Ρόντικ. Ανάμεσα στα μεγαλύτερα του επιτεύγματα περιλαμβάνεται ο τελικός του ATP World Tour Finals το 2002 , εκτός 4 τίτλοι Masters 1000 και 2 τελικοί. Κατά τη διάρκεια της καριέρας του κέρδισε συνολικά 16 τίτλους της ATP, προσθέτοντας 2 ATP 500 και 9 ATP 250 σε εκείνους που αναφέρθηκαν προηγουμένως. 

Συμμετείχε 13 φορές στο κύπελλο Ντέιβις, κερδίζοντας τρεις παγκόσμιους τίτλους το 2000, το 2004 και το 2009, μαζί την μεγάλη γενιά Ισπανών παικτών της δεκαετίας του 2000, το Νο 1 Κάρλος Μόγια μέχρι τον Ραφαέλ Ναδάλ.

Στις 23 Οκτωβρίου 2012 αποχώρησε από την αντισφαίριση και ασχολείται σήμερα με την προπονητική.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί προπονητές της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2000
Κατηγορία:Νικητές Γαλλικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2004
Αντζελίκ Βογιέρ

Η **Αντζελίκ Βογιέρ** (*Angelique Boyer*, γεννημένη ως Αντζελίκ Μονίκ Πωλέτ Βογιέρ Ρουσό *Angelique Monique Paulette Boyer Rousseau*, 4 Ιουλίου 1988 -), είναι Γαλλο-μεξικανή ηθοποιός, τραγουδίστρια και μοντέλο. 

Η Μπουαγιέ γεννήθηκε στο Σαιν-Κλωντ του Ζυρά, στη Γαλλία. Μετακόμισε με την οικογένειά της στο Μεξικό σε ηλικία δυο ετών. Σε ηλικία πέντε ετών ξεκίνησε την καριέρα της ως μοντέλο και αποφοίτησε από το Κέντρο Εκπαίδευσης Παιδικής Τέχνης σε ηλικία έντεκα ετών.

Το 2004 κάνει το ντεμπούτο της, στην τηλενουβέλα *[[Rebelde]]*. Ακολουθούν αρκετοί δεύτεροι ρόλοι και το 2010 παίρνει το πρώτο της πρωταγωνιστικό ρόλο στο ριμείκ της τηλενουβέλας *Teresa*.

## Φιλμογραφία
**[[Rebelde]]* - 2004/05, ως Βικτόρια "Βίκο" Πας
**J-ok'el* - 2007, (ταινία)
**Objetos perdidos* - 2007, ως Δεσποινίς Φιτζέραλντ (Σεζόν:1, Επεισόδιο:2)
**Muchachitas como tú* - 2007, ως Μαργαρίτα
**[[Σιδερένια ψυχή|Alma de hierro]]* - 2008/09, ως Σάντρα Ινές "Σάντι" Ιέρρο Χιμένες χηρ. ντε Βιγιέγας
**[[Γυναίκες δολοφόνοι|Mujeres Asesinas 2]]* - 2009, ως Σολεδάδ Οροπέσα (σειρά, σεζόν:2, επεισόδιο:8, "Σολεδάδ, H αιχμάλωτη")
**Corazón salvaje* - 2009/10, ως Χιμένα/Εστρέγια/Άνχελα Βιγιαρεάλ
**Teresa* - 2010/11, ως Τερέσα Τσάβες Αγκίρε
**Ausencia de Dios* - 2011, ως Αγνή (θέατρο)
**Una noche de pasión* - 2012, ως Πατρίσια Φιέγο (θέατρο)
**[[Άβυσσος του πάθους|Abismo de pasión]]* - 2012, ως Ελίσα Καστανιόν
**[[Μονσεράτ (τηλενουβέλα)|Lo que la vida me robó]]* - 2013/14, ως Μονσεράτ Μεντόσα Γιασίντι 
**Los derechos de la mujer* - 2014, ως Μαρία Χοσέ (θέατρο)
**Los hombres son de Marte las mujeres son de Venus* - 2014, ως Κορίνα (θέατρο)
**[[Τα τρία πρόσωπα της Άννας]]* - 2016, ως Άννα (Ana) Λουσία Ερνάντες/Άννα Λετίσια Άλβαρες ντελ Καστίγιο Ριβαδενέιρα/Άννα Λάουρα Άλβαρες ντελ Καστίγιο Ριβαδενέιρα
**Amar a muerte* - 2018/19, ως Λουσία Μπόρχες Ντουάρτε χηρ. ντε Καρβαχάλ
**Imperio de mentiras* - 2020/21, ως Ελίσα Καντού Ρόμπλες
**Vencer el pasado* - 2021, ως Ρενάτα Σάντσεζ Βιδάλ
**Vencer la ausencia* - 2022, ως Ρενάτα Σάντσεζ Βιδάλ

## Βραβεία & Υποψηφιότητες

## Παραπομπές


## Εξωτερικοί Σύνδεσμοι

*
*Angelique Boyer's Official Mini Web-Site

Κατηγορία:Μεξικανοί τραγουδιστές
Κατηγορία:Μεξικανές μοντέλα
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Αρκαδιούπολις

Η **Αρκαδιούπολις,** στην Ανατολική Θράκη, σημερινό Berg(ο)ule or Bergula (αρχ. Ελληνικά: *Βεργούλιον*), επίσης Βεργούλαι ή Βιργούλαι, ήταν μία πόλη στην αρχαία Θράκη, η οποία αργότερα ονομαζόταν Αρκαδιούπολις.  Σημειώνεται από τον Πτολεμαίο,  και κατοικήθηκε κατά τη Ρωμαϊκή και Βυζαντινή εποχή.  Με το όνομα "Αρκαδιόπολις στην Ευρώπη" ήταν η έδρα ενός επισκόπου. Δεν είναι πλέον κατοικημένη έδρα, παραμένει τιμητική έδρα της Καθολικής Εκκλησίας . 

Η τοποθεσία του βρίσκεται κοντά στο Λουλέμπουργκαζ στην Ανατολική Θράκη. 

## Παραπομπές


## Πηγές
* 

Κατηγορία:Οικισμοί της αρχαίας Θράκης
Κατηγορία:Εγκαταλελειμμένοι οικισμοί στην Τουρκία
Κατηγορία:Ρωμαϊκές πόλεις στην Τουρκία
Κατηγορία:Οικισμοί της Βυζαντινής Αυτοκρατορίας
Κατηγορία:Ιστορία της Επαρχίας του Κιρκλαρελί
Κατηγορία:Καθολικές τιμητικές επισκοπές της Ευρώπης
Φρειδερίκος Α΄ της Βάδης (1826-1907)

Ο **Φρειδερίκος Α΄** (γερμ. *Friedrich I. von Baden*, 9 Σεπτεμβρίου 1826 - 28 Σεπτεμβρίου 1907) από τον Οίκο του Τσέρινγκεν ήταν μέγας δούκας της Βάδης.

## Βιογραφία
Ο *Φρειδερίκος Γουλιέλμος Λουδοβίκος* γεννήθηκε στην Καρλσρούη. Ήταν το τέταρτο παιδί και ο τρίτος (δευτερότοκος επιζήσας) γιος του Λεοπόλδου της Βάδης και της Σοφίας των Σλέσβιχ-Χόλσταϊν-Γκόττορπ, κόρης του Γουσταύου Δ΄ Αδόλφου της Σουηδίας. 

Το 1852 ο πατέρας του απεβίωσε και ο Φρειδερίκος έγινε διάδοχος. Ο μεγαλύτερος αδελφός του, Λουδοβίκος Β΄, έγινε μέγας δούκας της Βάδης, αλλά είχε νοητική ασθένεια, έτσι ο Φρειδερίκος Α΄ έγινε *ad interim* (στο ενδιάμεσο, προσωρινά) κυβερνήτης. Το 1856 ανέλαβε μεγάλος δούκας της Βάδης· ο Λουδοβίκος Β΄ απεβίωσε δύο έτη μετά. Ήταν αρκετά φιλελεύθερος και υποστήριζε τη συνταγματική μοναρχία. Εισήγαγε τον πολιτικό γάμο και τις άμεσες εκλογές για την Κάτω Βουλή το 1904. 

Το 1896 γνώρισε τον Τέοντορ Χερτσλ, ιδρυτή του Σιωνισμού και μεσολάβησε πείθοντας τον ανιψιό του, Γουλιέλμο Β΄ της Γερμανίας, ώστε να του δώσει μία ακρόαση. Αυτή έγινε το 1898, όταν ο Γουλιέλμος Β΄ είχε πάει στην Παλαιστίνη για τα εγκαίνια του Ναού του Σωτήρος στην Ιερουσαλήμ. 

Ήταν παρών στην ανακήρυξη της Γερμανικής Αυτοκρατορίας το 1871 στις Βερσαλλίες από τον Γουλιέλμο Α΄ της Πρωσίας, ως γαμπρός του. Το 1907 απεβίωσε στη θερινή του κατοικία στη νήσο Μάιναου της λίμνης Κωνσταντίας. Η νήσος περιήλθε στην κόρη του, Βικτωρία, μετά στον γιο της, Γουλιέλμο, Δούκα του Σέντερμανλανντ, και μετά στον γιο αυτού, Λένναρτ, Κόμη του Βίσμποργκ.

## Οικογένεια
Νυμφεύτηκε το 1856 τη Λουίζα των Χοεντσόλλερν, κόρη του Γουλιέλμου Α΄ της Γερμανίας, και είχε τέκνα:
* Φρειδερίκος Β΄ (1857 - 1928), Μέγας Δούκας της Βάδης.
* Βικτωρία (1862 - 1930), παντρεύτηκε τον Γουσταύο Δ΄ Αδόλφο της Σουηδίας.
* *Λουδοβίκος Γουλιέλμος* Κάρολος Φρειδερίκος Βερθόλδος (1865 - 1888).

## Πρόγονοι

## Διακρίσεις
Του έχει απονεμηθεί η διάκριση του Τάγματος του Λεοπόλδου.

## Αναφορές σε Πηγές


Κατηγορία:Οίκος του Τσέρινγκεν
.5: The Gray Chapter

Το ***.5: The Gray Chapter*** είναι το πέμπτο στούντιο άλμπουμ του αμερικανικού metal συγκροτήματος Slipknot, το οποίο κυκλοφόρησε στις 17 Οκτωβρίου του 2014, σε Ολλανδία, Αυστραλία και Βέλγιο. Στις 20 του ίδιου μήνα στο Ηνωμένο Βασίλειο, ενώ στη Βόρεια Αμερική την επομένη.  Είναι το πρώτο άλμπουμ του σχήματος, στο οποίο δεν συμμετέχουν οι Πολ Γκρέι (ο οποίος είχε πεθάνει το 2010) και Τζόι Τζόρντισον (ο οποίος αποχώρησε το 2013). Κυκλοφόρησαν 5 singles από το εν λόγω άλμπουμ, λαμβάνοντας, επίσης, πολύ καλές κριτικές και εισπρακτική επιτυχία.

Ο τίτλος του άλμπουμ είναι μία αναφορά στο όνομα του θανόντα Πολ Γκρέι (Paul Gray). Το τραγούδι The Negative One, έλαβε μία υποψηφιότητα για Grammy, στην κατηγορία Καλύτερης Metal Ερμηνείας. Τον επόμενο χρόνο στα Grammy  έλαβε υποψηφιότητα για Καλύτερο Rock Άλμπουμ, καθώς και Καλύτερης Metal Ερμηνείας, αυτή τη φορά για το τραγούδι Custer. Επίσης, έφτασε νούμερο 1 στα αυστραλιανά, στα καναδικά, στα ιαπωνικά και στα ελβετικά charts, καθώς, επίσης, και στα αμερικανικά *[[Billboard]]* *Billboard 200*,  *Top Hard Rock Albums* και *Top Rock Albums*.

## Λίστα τραγουδιών
Όλα τραγούδια πιστώνεται, βάσει ASCAP, στους Slipknot.

## Παραπομπές


## Εξωτερικοί σύνδεσμοι
* .5: The Gray Chapter στο AllMusic

Κατηγορία:Άλμπουμ του 2014
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Ιωάννης Κορωναίος (πανεπιστημιακός)

Ο **Ιωάννης Κορωναίος** (1896 - 5 Δεκεμβρίου 1986), του Νικολάου, ήταν Έλληνας πανεπιστημιακός. 
Γεννήθηκε στη Χαλκίδα και ήταν καθηγητής Γεωτεχνικών Επιστημών στο ΑΠΘ, ομότιμος την περίοδο του θανάτου του.

Διετέλεσε κοσμήτωρ της εν λόγω σχολής και πρύτανης του εν λόγω πανεπιστημίου. Πέθανε σε ηλικία 90 ετών το 1986.

## Παραπομπές


Κατηγορία:Έλληνες πανεπιστημιακοί του 20ού αιώνα
Μανουέλ Αλόνσο

Ο **Μανουέλ Αλόνσο** (*[[λατινικό αλφάβητο]] : Manuel Alonso de Areizaga*), (12 Νοεμβρίου 1895 - 11 Οκτωβρίου 1984), ήταν Ισπανός πρωταθλητής της αντισφαίρισης.

Ο Αλόνσο γεννήθηκε στο Σαν Σεμπαστιάν στις 12 Νοεμβρίου 1895. Κέρδισε το ισπανικό πρωτάθλημα αντισφαίρισης στο απλό το 1915, το 1919 και το 1920. Συχνά έπαιξε στο διπλό με συμπαίκτη τον αδελφό του Χοσέ Μαρία Αλόνσο ο οποίος ήταν επίσης πρωταθλητής της αντισφαίρισης.

Το 1920 πήρε μέρος στους Ολυμπιακούς αγώνες της Αμβέρσας. Στο απλό, έφτασε στους προημιτελικούς που έχασε στο βρετανικό Νοέλ Τάρνμπουλ. Στο διπλό με συμπαίκτη τον αδελφό του αποκλείστηκαν στον Α΄γύρο. Την ίδια χρονιά ο Αλόνσο έφτασε στον ημιτελικό στο παγκόσμιο πρωτάθλημα σκληρού γηπέδου. Στους Ολυμπιακούς αγώνες του 1924 στο Παρίσι, ο Αλόνσο έφτασε στον τέταρτο γύρο στο απλό. Στο διπλό, και πάλι με συμπαίκτη τον αδελφό του έφτασαν στους προημιτελικούς.

Το 1921, στην πρώτη εμφάνισή του στο Γουίμπλεντον ο Αλόνσο έφτασε στον τελικό του all-comers.. Έπαιξε στο Γουίμπλεντον το 1922 και το 1924 αλλά δεν μπόρεσε να επαναλάβει αυτή την επιτυχία και αποκλειόταν από το τουρνουά σε πρώιμους γύρους. Από το 1921 ως το 1925 ήταν μέλος της ισπανικής ομάδας του κυπέλλου Ντέιβις και έφτασε στον τελικό το 1922 που συνεργάστηκε με τον Μανουέλ ντε Γκομάρ. 

Ο Αλόνσο μετακόμισε στις Ηνωμένες Πολιτείες το 1923 κι έπαιζε τακτικά στο πρωτάθλημα των Η.Π.Α. μέχρι το 1927 και έφτασε στους προημιτελικούς το 1922, 1923, 1925 και 1927. Ήταν τρία χρόνια στο Top 10 των Η.Π.Α. (No. 4 το 1925 και το 1927, No. 2 το 1926). Το 1927, κατατάχθηκε στον κόσμο Νο. 5 από τον A. Wallis Myers της The Daily Telegraph. Το 1931 και το 1936 έκανε και πάλι δύο σύντομες εμφανίσεις για τη χώρα του στο Κύπελλο ντέιβις. Σύντομα, αποχώρησε από την αντισφαίριση.

Το 1977, λίγα χρόνια πριν από το θάνατό του, ο Αλόνσο έγινε μέλοw στην αίθουσα τένις της φήμης. Πέθανε στις 11 Οκτωβρίου 1984 στη Μαδρίτη.

## Παραπομπές


Κατηγορία:Ισπανοί αθλητές της αντισφαίρισης
Χοσέ Μαρία Αλόνσο

Ο **Χοσέ Μαρία Αλόνσο** (*[[λατινικό αλφάβητο]] : José María Alonso de Areyzaga*), (αν Σεμπαστιάν, 28 Μαρτίου του 1890 - Κόρδοβα (Αργεντινή), 4 Δεκεμβρίου 1979), ήταν Ισπανός πρωταθλητής της αντισφαίρισης.

Το 1920 πήρε μέρος στους Ολυμπιακούς αγώνες της Αμβέρσας. Στο απλό αποκλείστηκε από τον Α΄γύρο. Στο διπλό με συμπαίκτη τον αδελφό του Μανουέλ Αλόνσο αποκλείστηκαν στον Α΄γύρο. Στους Ολυμπιακούς αγώνες του 1924 στο Παρίσι συμμετείχε μόνο στο διπλό, και πάλι με συμπαίκτη τον αδελφό του έφτασαν στους προημιτελικούς.

Με τον αδερφό του έφτασε στον προημιτελικό στο διπλό του Γουίμπλεντον του 1924.

Στο κύπελλο Ντέιβις έχει αγωνιστεί για την Ισπανία το 1924 και 1925 με ρεκόρ 2 νίκες και 2 ήττες, το 1925 έφτασε στα ημιτελικά του παγκοσμίου πρωταθλήματος. Μετανάστευσε στην Αργεντινή όπου και πέθανε το 1979.

## Παραπομπές


Κατηγορία:Ισπανοί αθλητές της αντισφαίρισης
Αλμπέρτο Αρίγια

Ο **Αλμπέρτο Αρίλλα ι Λόπεθ** (*[[λατινικό αλφάβητο]] : Albert Arilla i López*), (Βαρκελώνη, 24 Δεκεμβρίου 1937), ήταν Ισπανός πρωταθλητής της αντισφαίρισης.

Στο επίπεδο του συλλόγου υπερασπίστηκε τα χρώματα του *Ρεάλ Κλαμπ ντε Τεννις ντε Μπαρσελόνα*.  Άρχισε να ξεχωρίζει από πολύ νέους. Στην κατηγορία νέων κέρδισε το πρωτάθλημα Καταλονίας στο απλό το 1955 και στο διπλό με τον Αντρές Χιμένο το 1954  και τον αδελφό του Χοσέ Λουίς Αρίλλα το 1955. Στην κατηγορία τζούνιορ ήταν νικητής του Ρολάν Γκαρός το 1957.

Διακρίθηκε κυρίως στα διπλά. Ήταν τέσσερις φορές πρωταθλητής της Ισπανίας στο διπλό μαζί με τον Αντρές Χιμένο μεταξύ 1955 και 1958. Ήταν πρωταθλητής Καταλωνίας στο απλό τα έτη 1960 και 1961, και στο διπλό το 1957, με τον Χιμένο και 1961 με τον αδελφό του.

Έπαιξε σε 8 διοργανώσεις του κυπέλλου Ντέιβις με την Ισπανία μεταξύ 1958 και 1963.

## Παραπομπές


Κατηγορία:Ισπανοί αθλητές της αντισφαίρισης
Η Νεκρή Νύφη

***Η νεκρή νύφη*** (αγγλικός τίτλος: ***Corpse Bride***) είναι βρετανοαμερικανική stop-motion κινηματογραφική ταινία κινουμένων σχεδίων φαντασίας που σκηνοθετήθηκε από τον Μάικ Τζόνσον και τον Τιμ Μπάρτον και γράφτηκε από τον Τζον Όγκουστ, την Κάρολαϊν Τόμσον και την Πάμελα Πέτλερ. Η ταινία είναι βασισμένη σε χαρακτήρες που δημιουργήθηκαν από τον Μπάρτον και Κάρλος Γρέιντζελ. Το σενάριο τοποθετείται σε μία φανταστική βικτωριανή εποχή σε ένα χωριό την Ευρώπη. Οι ηθοποιοί που δίνουν τις φωνές τους στους πρωταγωνιστικούς χαρακτήρες είναι οι Τζόνι Ντεπ ως Βίκτορ, Ελένα Μπόναμ Κάρτερ ως η νεκρή νύφη Έμιλι. *Η νεκρή νύφη* είναι η τρίτη ταινία spot-motion σε παραγωγή Τιμ Μπάρτον και η πρώτη που σκηνοθετείται από τον ίδιο, καθώς και η πρώτη ταινία του που διανεμήθηκε από την Warner Bros. Pictures. Η ταινία αφιερώθηκε στον εξέχον παραγωγό Τζο Ρανφτ, ο οποίος απεβίωσε κατά τη διάρκεια της παραγωγής.

Η ταινία σημείωσε κριτική και εμπορική επιτυχία, και επίσης προτάθηκε στα 78α βραβεία Ακαδημίας για την Καλύτερη Ταινία Κινουμένων Σχεδίων, αλλά έχασε από το *[[Γουάλας & Γκρόμιτ στον Τεράστιο Λαχανόκηπο|Γουάλας και Γκρόμιτ στον τεράστιο λαχανόκηπο]]*, στο οποίο επίσης πρωταγωνιστεί η Κάρτερ. *Η νεκρή νύφη* γυρίστηκε με τη χρήση της κάμερας Canon EOS-1D Mark II και όχι με κάμερες 35mm που χρησιμοποιήθηκαν για την προηγούμενη ταινία του Μπάρτον, *[[Χριστουγεννιάτικος Εφιάλτης]]* (1993).

## Συμμετοχές
Η ταινία προβλήθηκε στο 46ο Φεστιβάλ Κινηματογράφου Θεσσαλονίκης στο πλαίσιο των ειδικών προβολών.**

## Παραπομπές


## Εξωτερικοί  σύνδεσμοι

* 
* 
* 
* 
* 

Κατηγορία:Ταινίες του 2005
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Αμερικανικές μουσικές κωμικές ταινίες
Κατηγορία:Βρετανικές ταινίες της δεκαετίας 2000
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Warner Bros.
Κατηγορία:Ταινίες με μουσική σύνθεση Ντάνι Έλφμαν
Κατηγορία:Μουσικές ταινίες κινουμένων σχεδίων
Κατηγορία:Ταινίες σκοτεινής φαντασίας
Κατηγορία:Ταινίες σε σκηνοθεσία Τιμ Μπάρτον
Κατηγορία:Ταινίες κινουμένων σχεδίων του 2005
Ντόμινικ Γουέστ

O **Ντόμινικ Γουέστ** (*Dominic West*, γενν. 15 Οκτωβρίου 1969) είναι Άγγλος ηθοποιός. Είναι απόφοιτος της Μουσικής και Δραματικής Σχολής του Γκίλντχολ.

Έγινε γνωστός από τη σειρά *[[The Wire]]* (2002-2008), όπου υποδύθηκε τον Τζίμι ΜακΝάλτι. Από το 2011 ως το 2012 έπαιξε στη σειρά *The Hour* και κέρδισε ένα τηλεοπτικό βραβείο BAFTA καλύτερου ηθοποιού, ενώ ήταν υποψήφιος για Χρυσή Σφαίρα.

Από το 2014-2019 πρωταγωνίστησε στη σειρά *[[The Affair]]* έχοντας κερδίσει δύο βραβεία Satellite και μία υποψηφιότητα για Χρυσή Σφαίρα καλύτερου ηθοποιού σε δραματική σειρά.

Στον κινηματογράφο έχει παίξει στην ταινία *[[Σικάγο (ταινία)|Σικάγο]]* και έχει κερδίσει μαζί με όλο το καστ το βραβείο Σωματείου Ηθοποιών και το βραβείο Critics' Choice.

## Ενδεικτική φιλμογραφία

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί φωνής
Κατηγορία:Βραβευμένοι με BAFTA
Σκάρβανες

Το **Σκάρβανες** () είναι χωριό στο Σάντοϊ, στις Νήσους Φερόες.

Ο τελευταίος μόνιμος κάτοικός του πέθανε το 2000, αν και υπήρχε ακόμη μια οικογένεια τεσσάρων που ζούσε σε μια κοντινή κοιλάδα. Αργότερα λίγοι περισσότεροι άνθρωποι επέστρεψαν στο χωριό.

Αυτή τη στιγμή (2014) υπάρχουν τρεις οικογένειες που ζουν εκεί: μία από αυτές είναι μια οικογένεια με πέντε άτομα - 3 παιδιών και δύο γονέων. Μια άλλη οικογένεια αποτελείται από 3 άτομα, ένα παιδί και δύο γονείς. Τέλος, υπάρχει ένας πατέρας και ο γιος. Το χωριό έχει 10 κατοίκους (εκτίμηση 1-2025).

Τα περισσότερα σπίτια στο χωριό χρησιμοποιούνται ως θερινές κατοικίες και για παρόμοιους σκοπούς σήμερα.

## Παραπομπές


## Εξωτερικοί σύνδεσμοι
*

Κατηγορία:Γεωγραφία των Νήσων Φερόες
Μίραλεμ Πιάνιτς

Ο **Μίραλεμ Πιάνιτς** (*Miralem Pjanić*, γενν. 2 Απριλίου 1990) είναι Βόσνιος ποδοσφαιριστής, που αγωνίζεται ως μέσος στην Αλ Σάρτζα καθώς και στην Εθνική Βοσνίας.

## Σταδιοδρομία
### Σε συλλόγους
Ξεκίνησε την επαγγελματική του σταδιοδρομία το 2007 από τη Μετς και την επόμενη χρονιά υπέγραψε στη Λιόν. Το 2011 πήρε μετεγγραφή για τη Ρόμα, στην οποία αγωνίστηκε μέχρι το 2016. Τη τελευταία σεζόν του στη Ρόμα (2015-2016) αναδείχθηκε στην καλύτερη ενδεκάδα της Σέριε Α. Επίσης, το 2015 ήταν 55ος στους 100 καλύτερους ποδοσφαιριστές του κόσμου, σύμφωνα με την Guardian.

Το 2016 υπέγραψε στη Γιουβέντους, με την οποία κέρδισε το πρωτάθλημα και το κύπελλο Ιταλίας το 2017 και έφτασε στον τελικό του Τσάμπιονς Λιγκ. Επιπλέον τη σεζόν 2016-2017 αναδείχθηκε στην καλύτερη ενδεκάδα της Σέριε Α και στην καλύτερη ομάδα του Τσάμπιονς Λιγκ.

### Σε εθνικές ομάδες
Ο Πιάνιτς είχε το δικαίωμα να παίξει στις ομαδες νέων του Λουξεμβούργου, καθώς πέρασε εκεί την παιδική του ηλικία. Έτσι, έπαιξε στις Εθνικές Νέων του Λουξεμβούργου από το 2006 ως το 2007.

Ωστόσο, επέλεξε να αγωνιστεί στην Εθνική Ανδρών της Βοσνίας. Το πρώτο του παιχνιδι ήταν το 2008 με αντίπαλο τη Βουλγαρία. Ήταν στο ρόστερ της ομάδας στο Μουντιάλ του 2014.

## Παραπομπές


Κατηγορία:Βόσνιοι ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Λουξεμβούργιοι ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Ρόμα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Μέσοι ποδοσφαιριστές
Κατηγορία:Λουξεμβούργιοι με καταγωγή από τη Βοσνία και Ερζεγοβίνη
Κατηγορία:FIFA Century Club
Αλέκος Καγιάντας

Ο **Αλέκος Καγιάντας** είναι έλληνας στιχουργός με καταγωγή  από τη Χίο.  Γεννήθηκε το 1944 στην Αλεξάνδρεια της Αιγύπτου. Σε ηλικία έξι  χρόνων βρέθηκε στην Αθήνα. Τελείωσε το γυμνάσιο και στα 18 του έφυγε μετανάστης στο Μόναχο της Γερμανίας  όπου δούλευε ως εργάτης και παράλληλα έγραφε κείμενα για τη Βαυαρική Ραδιοφωνία. Το 1970 άρχισε η συνεργασία του με τον Γιώργο Ζαμπέτα με το τραγούδι "Αυτοί που φεύγουν κι αυτοί που μένουν " Από το 1970 ως το 1978 γράφουν μαζί 52 τραγούδια  "Αλητη" ,"Το γραμμα κι η φωτογραφία"  "Το αδιέξοδο" "Δεν συμφωνήσαμε" "Όταν χαθείς στο δειλινό" "Σ αυτές τις στράτες" "Μη λυπηθείς"  "Μάλιστα κύριε"  και πολλά άλλα με ερμηνευτές τη Βίκυ Μοσχολιού, Δούκισσα, Μπέμπα Μπλανς, Μαρινέλλα, Τόλη Βοσκόπουλο, Σταμάτη Κοκκοτα, Γιάννη Πουλοπουλο, Ελένη Ροδά, Ρένα Κουμιώτη Αλεξάνδρα κα

Δεύτερος σταθμός στη στιχουργική του καριέρα ή συνεργασία του με τον Μπάμπη Πραματευτακη και καρπό αυτής της συνεργασίας το ολοκληρωμένο έργο "Ρωμηοι" (1973) και πολλά άλλα με ερμηνευτές τη Γεωργία Λογγου, Περικλή Περάκη, Τζων Τίκη και άλλους.

Το 1972 εγκαταστάθηκε στην Αθήνα και το 1991 στη Θεσσαλονίκη όπου και απεβίωσε στις 9/10/2009

Κατηγορία:Έλληνες στιχουργοί
Κλέοπας Κοικυλίδης

Ο **Κλέοπας Μ. Κοικυλίδης** (τέλη 19ου αι.) ήταν Έλληνας κληρικός (αναφερόμενος ως αρχιδιάκονος) και λόγιος. Διετέλεσε βιβλιοθηκονόμος του Πατριαρχείου Ιεροσολύμων. Συνέγραψε διάφορα θρησκευτικά έργα, καθώς και αξιόλογα βιβλιογραφικά, σχετιζόμενα κυρίως με τους Αγίους Τόπους.

## Βιβλιογραφικά έργα
* *Κατάλογος συνοπτικός των εν τη βιβλιοθήκη του ιερού κοινού του Παναγίου Τάφου αποκειμένων συριακών χειρογράφων*, Βερολίνο 1898
* *Κατάλογος αραβικών χειρογράφων της ιεροσολυμιτικής βιβλιοθήκης*, Ιεροσόλυμα 1899 και 1901
* Με τον Ιωάννη Φωκυλίδη: *Αρχαία λατινικά ελληνικά ρώσικα και γαλλικά τινά οδοιπορικά ή προσκυνητάρια της Αγίας Γης*, Ιεροσόλυμα 1912

## Θρησκευτικά έργα
* *Η κατά την έρημον της Αγίας του Θεού ημών πόλεως Λαύρα Θεοδοσίου του Κοινοβιάρχου*, Ιεροσόλυμα 1901
** Επανεκδόθηκε το 1955 υπό τον τίτλο: *Ιερά Λαύρα Θεοδοσίου του Κοινοβιάρχου*
* *Ο εν Μαδηβά μωσαϊκός και γεωγραφικός περί Συρίας, Παλαιστίνης και Αιγύπτου χάρτης*, Ιεροσόλυμα 1897
* *Τα κατά την Λαύραν και τον Χείμαρρον του Χουζιβά: Οι Βίοι των Αγίων Γεωργίου και Ιωάννου των Χουζιβιτών και τα θαύματα της Υπεραγίας Θεοτόκου της Χουζιβιωτίσσης*, Ιεροσόλυμα 1901
* *Αι παρά τον Ιορδάνην Λαύραι Καλαμώνος και αγίου Γερασίμου/και οι βίοι αγίου Γερασίμου και Κυριάκου του Αναχωρήτου*, Ιεροσόλυμα 1902
* *Ο εν Ιορδάνη τόπος της βαπτίσεως του Κυρίου και το μοναστήριον του τιμίου Προδρόμου*, Ιεροσόλυμα 1905

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 15, σελ. 722

Κοικυλιδης
Χόιβικ

thumb|Το Hoyvíksgarður, το υπαίθριο μουσείο του Χόιβικ
Το **Χόιβικ** (, ) είναι η τρίτη μεγαλύτερη πόλη των Νήσων Φερόες μετά το Τόρσχαβν και το Κλάκσβικ. Η πόλη βρίσκεται στη νήσο Στρέιμοϊ και από το 1974 συγχωνεύτηκε με το Τόρσχαβν και πλέον αποτελεί ένα βόρειο προάστιο της πρωτεύουσας των Φερόες. Η πόλη έχει 4.688 κατοίκους (εκτίμηση 1-2025).

Το Χόιβικ πιστεύεται ότι είναι ένας πολύ παλιός οικισμός. Μια πρώιμη πηγή είναι η σάγκα Færeyinga, που γράφτηκε μετά το 1200 για τις υποθέσεις που έλαβαν χώρα μεταξύ των Βίκινγκ αιώνες νωρίτερα. Υπάρχει μια παλιά αγροικία στο Χόιβικ που χρονολογείται από τον 17ο αιώνα και σήμερα λειτουργεί ως υπαίθριο μουσείο.
Σημαντικά ιδρύματα στο Χόιβικ είναι το γυμνάσιο και το Ιστορικό Μουσείο των Νήσων Φερόες. Η πρώτη εκκλησία του Χόιβικ ολοκληρώθηκε το 2007.
Το 2005 υπεγράφη στο Ιστορικό Μουσείο του Χόιβικ συμφωνία ελεύθερων συναλλαγών μεταξύ των Νήσων Φερόες και της Ισλανδίας. Ως εκ τούτου, η συμφωνία είναι γνωστή ως συμφωνία του Χόιβικ.

Πριν από τα τέλη του 20ου αιώνα ο πληθυσμός του Χόιβικ ήταν πολύ μικρός. Ως τα μέσα του 19ου αιώνα ολόκληρος ο πληθυσμός αποτελούνταν από ένα αγρόκτημα. Λίγα περισσότερα σπίτια χτίστηκαν κοντά στο αγρόκτημα μετά τον Β΄ Παγκόσμιο πόλεμο. Ενώ η πραγματική αναπτυξιακή έκρηξη έγινε στο Χόιβικ από τις αρχές της δεκαετίας του '80. Τα νέα σπίτια έχουν χτιστεί σε γη που ήταν προηγουμένως αγρόκτημα. 

## Παραπομπές


## Εξωτερικοί σύνδεσμοι
* 
* Χόιβικ 

Κατηγορία:Γεωγραφία των Νήσων Φερόες
Οίκος των Ετσονιδών

Ο **Οίκος των Ετσονιδών**, γερμ. Haus von Ezzonen είναι ένας Οίκος της Λοθαριγγίας (Λωρραίνης), με διάρκεια από τον 9ο αι. ως τον 19ο. Ένας κλάδος αργότερα απέκτησε το Μπεργκ (Berg), σχηματίζοντας τον Οίκο του Μπεργκ, ο οποίος συνεχίστηκε ως Οίκος του Λιμβούργου-Στίρουμ, παράλληλα με έναν νέο κλάδο, τον Οίκο του Λα Μαρκ.

## Ιστορία του Οίκου
Αρχηγέτης του Οίκου είναι ο Έρενφρητ Α΄ κόμης του Μπλης, Μάας, Κέλνταχ & Μπονν (απεβ. 904). Ίσως ήταν απόγονος των Καρολιδών ή των βασιλέων της Θουριγγίας. Τον 11ο αι. οι Ετσονίδες ήλθαν σε επιγαμία με τον Οίκο των Οθωνιδών βασιλέων της Γερμανίας και έτσι έγιναν επιφανείς. Ο τρισεγγονός του Έρενφρητ Α΄, ο Έτσο παλατινός κόμης της Λοθαριγγίας, έδωσε το όνομα στον Οίκο και ίδρυσε το αββαείο του Μπράουβαϊλερ. Στο 2ο ήμισυ του 12ου αι. αύξησαν τις κομητείες τους, κάτι που αντανακλά την πολιτική τους άνοδο. Κυβέρνησαν τις περισσότερες κομητείες του Ρήνου και τελικά τους δόθηκε ο τίτλος του *παλατινού κόμη (δούκα)* και για τις υπόλοιπες κομητείες τις περιοχής. Οι Ετσονίδες κυριάρχησαν στην πολιτική τού μέσου και κάτω Ρήνου και συνήθως εκπροσωπούσαν τους βασιλείς. Όταν στη Γερμανία βασίλευαν οι Σάλιοι, οι Ετσονίδες απέκτησαν τα δουκάτα της Σουαβίας, Καρινθίας και Βαυαρίας για ένα σύντομο χρονικό διάστημα. Αν και είχαν στρατιωτικές επιτυχίες υπηρετώντας τους Γερμανούς βασιλείς, ωστόσο δεν παγίωσαν την εξουσία τους σε μία εδαφική ενότητα στη Λοθαριγγία.

O Έτσο νυμφεύτηκε τη Ματίλντα των Οθωνιδών, κόρη της Θεοφανούς των Σκληρών. Η Θεοφανώ ήταν κόρη της Σοφίας των Φωκάδων, ανιψιά του Νικηφόρου Β΄ και εξαδέλφη του Ιωάννη Α΄ Αυτοκρατόρων των Ρωμαίων. Ο Έτσο είχε δύο κόρες: τη Θεοφανώ ηγουμένη του αββαείου του Έσσεν και την Ριτσέζα, αγία και σύζυγο του Μιέσκο Β΄ των Πιάστ της Πολωνίας, της οποίας δισεγγονή είναι η Ειρήνη των Άρπαντ.

## Γενεαλογία των Ετσονιδών

## Βιβλιογραφία
Άργκιρ

thumb|Το Άργκιρ τον Ιανουάριο του 2010
Το **Άργκιρ** (, ) είναι ένα χωριό των Νήσων Φερόες. Το Άργκιρ πιθανότατα παίρνει το όνομά του από την παλιό ιρλανδικό «airge» που σημαίνει θερινό βοσκοτόπι. Βρίσκεται στη νήσο Στρέιμοϊ και από το 1997 συγχωνεύτηκε με το Τόρσχαβν και πλέον αποτελεί νότιο προάστιο της πρωτεύουσας των Φερόες. Το χωριό έχει 2.552 κατοίκους (εκτίμηση 1-2025).

Τα τελευταία χρόνια όλο και περισσότερα σπίτια χτίστηκαν στο Άργκιρ και το χωριό, έχει ανέβει ψηλά στους λόφους. Αυτή η περιοχή προσφέρει υπέροχη θέα στη θάλασσα και την πρωτεύουσα. Στο Άργκιρ υπάρχει λιμάνι με βάρκες και μια εκκλησία που χτίστηκε το 1974. Από τον 16ο αιώνα μέχρι το 1750 υπήρχε λεπροκομείο στο Άργκιρ στο οποίο ζούσαν και κακοποιοί. Όταν το λεπροκομείο έκλεισε το κτίριο μετατράπηκε σε εργαστήριο για τους φτωχούς.
Η ποδοσφαιρική ομάδα του Άργκιρ ονομάζεται Άργκιρ Μπόλτφελαγκ. Το Άργκιρ διαθέτει και μια λέσχη κωπηλασίας που ονομάζεται Argja Róðrarfelag, τα σκάφη της είναι κόκκινα και έχουν ένα κεφάλι δράκου στην πλώρη.

## Παραπομπές


## Εξωτερικοί σύνδεσμοι
* 
* Άργκιρ 

Κατηγορία:Γεωγραφία των Νήσων Φερόες
Grease: The Original Soundtrack from the Motion Picture

To ***Grease: The Original Soundtrack from the Motion Picture*** είναι το soundtrack της αμερικανικής ταινίας του 1978, *[[Grease (ταινία)|Grease]]*, το οποίο κυκλοφόρησε την ίδια χρονιά, από την RSO Records. Το τραγούδι You're the One That I Want, το οποίο ερμηνεύουν οι Τζον Τραβόλτα και η Ολίβια Νιούτον-Τζον, έφτασε στο νούμερο των αμερικανικών και των βρετανικών charts. Ο δίσκος έχει πουλήσει πάνω από 28 εκατομμύρια αντίτυπα παγκοσμίως. Συνολικά κυκλοφόρησαν πέντε singles από τον δίσκο.

## Παραπομπές


## Εξωτερικοί σύνδεσμοι
* Grease: The Original Soundtrack from the Motion Picture στο AllMusic

Κατηγορία:Soundtrack ταινιών
Χοσέ Λουίς Αρίλλα

Ο **Χοσέ Λουίς Αρίλλα ι Λόπεθ** (λατινικό αλφάβητο : *Josep Lluís Arilla i López*), γεννημένος στη Βαρκελώνη στις 5 Μαρτίου 1941, ήταν Ισπανός πρωταθλητής της αντισφαίρισης. Αδελφός του ήταν ο Αλμπέρτο Αρίλλα.

Ο Αρίλλα γεννήθηκε στις εγκαταστάσεις της *Ρεάλ Κλαμπ ντε Τένις ντε Μπαρσελόνα* το 1941, ο πατέρας του ανήκε στο προσωπικό του γηπέδου, ήταν φύλακας και συντηρητής, και η οικογένεια έμενε σε οίκημα μέσα στις εγκαταστάσεις. Το 1958 σε ηλικία 17 ετών μετέβη στην Αυστραλία κι έμεινε έξι μήνες, μαζί με τον Αντρές Χιμένο για να προπονηθεί από τον Χάρι Χόπμαν.

Στο πρωτάθλημα Ισπανίας ήταν φιναλίστ στο μονό το 1967, νικητής στο διπλό το 1959, 1962, 1963, 1966, και το 1967, στο μεικτό ήταν νικητής το 1969.

Με την Ισπανία έχει αγωνιστεί στο κύπελλο Ντέιβις σε 10 διοργανώσεις από το 1959 έως το 1969 με ρεκόρ 21 νίκες και 19 ήττες, ήταν φιναλίστ με την εθνική το 1965 και το 1967. Το 1960 ήταν φιναλίστ στο διπλό του Γαλλικού όπεν με συμπαίκτη τον Αντρές Χιμένο.

## Παραπομπές


Κατηγορία:Ισπανοί αθλητές της αντισφαίρισης